  Анжелика Тихонова корреспондент Ижкарын 2021-тӥ арын «Большой ремонт» ӵектос улсын тупатъяно дышетон ужъюртъёс тодмо луизы. Озьы, туэ 15 школаослэсь но нылпи садъёслэсь липетсэс выльдозы, нош 18 ужъюртъёслэсь – укнооссэс. Со сярысь «ВКонтакте» мерлыко вотэсысь бамаз Ижкарлэн тӧроез Олег Бекмеметьев ивортӥз. Липетъёссэс выльдозы: - Устинов ёросын – 76, 34, 16 номеро школаослэсь но 106 номеро нылпи садлэсь; - Первомай ёросын – 59 номеро школалэсь но 95, 22, 17 номеро нылпи садъёслэсь; - Ленин ёросын – 45 номеро школалэсь но 213, 281 номеро нылпи садъёслэсь; - Индустри ёросын – 69, 52, 72 номеро школаослэсь; - Октябрь ёросын – 287 номеро нылпи садлэсь. Выль укноос пуктылозы: - Индустри ёросын – 8 номеро школаын, 70, 184, 162, 150, 163 (2-тӥ корпусаз), 194 (1-тӥ корпусаз), 160 (1-тӥ но 2-тӥ корпусъёсаз) номеро нылпи садъёсын; - Первомай ёросын – 25 номеро лингвистической лицейын (2-тӥ корпусаз), 90 (1-тӥ корпусаз), 58 номеро школаосын, 24, 39 номеро нылпи садъёсын; Октябрь ёросын – 62, 67 номеро школаосын, 129, 156 номеро нылпи садъёсын. Со сяна, Ленин ёросын 55 номеро школалэсь азьпалзэ тупатъялозы. Солы 13 миллион 200 сюрс манет висъялозы. Кар тӧро пусйиз, южтолэзь пумын тупатъян ужъёсты нуон понна конкурс кутскоз, гужемлы подрядчикъёс тодмо луозы. Туэ торгъёс аукцион сямен уз, вожвылъяськон сямен ортчозы. Со лэсьтӥськон удысын трос аръёс ужам огазеяськонъёсты бырйыны луонлык сётоз. Тодэ вайытом, кылем арын Ижкарын «Большой ремонт» ӵектосъя 77 мерлыко ужъюртъёслэсь липетъёссэс тупатъязы.  Тегъёс: Дышетон Ижкар школаос тупатъянужъёс дӥськут лэсьтськон  